Kauzeso

Kauzeso indikas necesa relato inter ula evento (nominita kauzo) ed altra evento (nominita efekto) qua direte rezultas del antea.

Dum ke ta neformala kompreno suficas en omnadie uzado, la filozofiala analizo di kauzeso konsideresas nefacila. La laboro di filozofi por komprenar kauzesi del eventi, e quale maxim bone karakterizar li extensas dum yarmili. En l'ocidentala filozofiala tradiciono explicita diskutado extensas ante adminime til Aristoteles, e la topiko restis esencala nociono en nuna filozofiala jurnali. Mem se kauzo ed efekto esas kustume pri eventi, altra kandidati inkluzas procedi, propraji, varianti, fakti, e standi.